stanford-oval/wikipedia huggingface dataset:
Blood and the Moon
רקע

הירצחו של קווין או'היגינס שימש כזרז העיקרי אשר הניע את ייטס לחבר את השיר. כסגן הנשיא וכשר הפנים בממשלת קוסגרייב, או'היגינס אכף את חוק כוחות החירום של הצבא. יתרה מכך, הוא אף הוקיע וגינה את פעילותם של שבעים ושבעה הפעילים הרפובליקנים ה"בלתי-סדירים", כולל הסופר ארסקין צ'ילדרס, אשר רבים מהפעילים הללו, היו חבריו האישיים של או'היגינס ואף היו בני בריתו במהלך מלחמת העצמאות האירית. או'היגינס נרצח בירית רובה על ידי פעיל רפובליקני ב-10 ביולי 1927. כאשר ייטס שמע על דבר הירצחו של או'היגינס, הוא סירב לאכול ובילה את הערב בהליכה לאורך הרחובות עד שהשמש שקעה.
ת'ור בלילי, המודל הפואטי למגדל המוזכר בשירו זה, היה בניין אנגלו-נורמני בן המאה ה-16 ששימש כטירה ואשר שכן בתחומי נחלת ברונות קילטרטאן, אירלנד. הבניין נקרא במקור "טירת איילנדמור" ו "טירת בלילי", אך ייטס שינה את שמו כאשר הוא רכש את הבניין בשנת 1917 עבור £35. ייטס האמין כי המילה "טירה" הייתה יותר מדי מרהיבה עבור המגדל. הוא החליט אפוא, להשתמש במילה "Thoor" כתחליף ראוי לשם הקודם, מאחר שהמילה הייתה מילה מאונגלזת למילה האירית ל "מגדל", 'túr'. ייטס מציין את המקום כמקור ההשראה למסגרת השיר. בחלק העליון של המגדל היה חדר חסר שימוש, אשר השרה על ייטס לכתוב על דימוי החדר הריק הנדון בשורות 8-12:
בשחוק בניתי

 סמל רב עוצמה,

 כשאני משורר זאת חרוז על גבי חרוז

 ובלעג הזמן

 הסמל חצי מת בראש.
In mockery I have set

A powerful emblem up

And sing it rhyme upon rhyme,

In mockery of a time

Half dead at the top
בזמן שייטס רכש את המגדל, הוא הכיל בתוכו שבעים ושלוש מדרגות המתוארות בשורות 16-18 של השיר:
אני מצהיר שמגדל זה הוא הסמל שלי; אני מכריז על גרם המדרגות הזה,

 המתעקל, מסתחרר ומתפתל כעל גרם המדרגות של אבותיי;

 בו גולדסמית והכומר, גם ברקלי וגם ברק עברו שם.
I declare this tower is my symbol; I declare

This winding, gyring, spiring treadmill of a stair is my ancestral stair;

That Goldsmith and the Dean, Berkeley and Burke have travelled there
הטירה הייתה מורכבת מארבע קומות. בקומה הראשונה היה חדר האוכל, הסלון נמצא בקומה השנייה. הקומה השלישית הכילה את חדר השינה, והקומה העליונה הכילה את "חדר הזרים" אשר נוסף לו היה גם חדר סודי. נוסף על כך, בקומה זאת של המגדל חלונות גדולים נפתחו לכיוון נהר סטרימסטאון הזורם מלמטה. החלונות מוזכרים בשיר בשורות 43-46:
על החלון המאובק והנוצץ נאחזים להם,

 כנצמדים לשמי אור הירח,

 פרפרי גבנון, פרפרי טווס,

 גם זוג עשי לילה טס לו בכנפיו.
Upon the dusty, glittering windows cling

And seem to cling upon the moonlit skies,

Tortoiseshell butterflies, peacock butterflies,

A couple of night-moths are on the wing,
מבנה

השיר מסודר בארבעה בתים בעלי חוסר סימטריה, המשתנים בגודל ובמבנה. הבית הראשון מכיל שלושה חלקים בני ארבע שורות בעלות מבנה חריזה של אבבא אשר אינם מכילים הפסקות בין השורות. הבית השני מכיל 18 שורות של טקסט המכיל שישה טרצטים ארוכים, כאשר ישנו שימוש בחריזה של aaa, אשר גורמת לבתים להיראות מאוד שונים על הדף מהבתים הקודמים להם ומהבתים הבאים לאחר מכן. הבית השלישי הוא דוזיין, בלוק ריבועי של שתים עשרה שורות של שירה המורכבות מארבע שורות כל אחת ובעלות פנטמטר כשהן שבות על חריזה של אבבא. הבית הרביעי והאחרון חוזר על המבנה של זה הקודם לו.
ייטס הסביר את מבנה השיר ברומזו כי שורות השיר מסודרות על הדף בצורה חזותית כך שהן ייצגו את התמונות שמתוארות בטקסט. הבית הראשון מסמל את המגדל המוצג בשורה 2. הוא טען שהוא הלחין את השורות האלה, כפי שהן היו אמורות להיראות, ארוכות ודקות על הדף על מנת להשיג את קווי המתאר של המגדל ואת האופן שבו הוא בנוי. הבית השני מייצג את גרם המדרגות ”המתעקל, מסתחרר ומתפתל” המוזכר בשורה 17, מה שיכול להסביר את העובדה כי הבית חסר סימטריה בינות לשורות שלו, אשר נראה כי הן מתרחבות באורכים שונים על הדף בצורה שלא נראתה בבתים האחרים. בתים שלוש וארבע, זהים בצורתם ובמראם על הדף ומייצגים שתי דרכים להסתכל על חלונות המגדל. הבית השלישי מסמל את החלונות הנוצצים מאור הירח החודר מבעד לזכוכית והבית הרביעי מייצג את פנים החדר המאובק אשר בו נאחזים הפרפרים הלכודים.
נושאים

על פי מבקר הספרות נורת'רופ פריי, "הדם והירח" מנסה להציג את ההישגים של התרבות באמצעות משל, המתאר את החלק העליון של המגדל כאותו חלק שהחברה בונה ההופך להיות סמל למוות ולריקבון. בשיר, הפרפרים המגיעים לחלק העליון של המגדל, אינם מסוגלים לברוח דרך החלון ונפוצים לכל עבר ברחבי החדר. הבית השני מוקדש לתיאור אמצעים אחרים שמשוררים עשו בהם שימוש כדי לנסות להסביר את הניסיון הפרטי שלהם לבנות מגדלים משלהם כדי לרומם את התרבות דרך שירה רק כדי לגלות את עצמם וג'ונתן סוויפט בפרט, נגררים חזרה "לתוך האנושות".
היסודות המנוגדים של הדם המתואר בשורה 3, וה"טוהר" של בהירות הירח בשורה 30 מייצגים את הנושא העיקרי של היצירה. פני השטח של הירח נראים כבלתי משתנים, זאת בניגוד לכדור הארץ, אשר הוכתם זה מכבר בדמם של בני האדם כתוצאה מ"הכוח היהיר". כיוון שהשיר מדבר על טהרתם של פני הירח, בבית השלישי, הלן ונדלר מציעה כי השיר מרחיב את הניגוד בין פני הקרקע של הירח לאלו של כדור הארץ, כדי להדגיש את ההבדל בין "בני התמותה לבין הבלתי ניתן להשחתה". עם זאת, היא קובעת בנוסף כי נושא החיים והמוות של השיר הזה משתנה מבחינת המיקוד בבית האחרון כשהמשורר מדבר על הפרפרים הלכודים, אשר "מציג לנו, הקוראים את השיר, את הפאתוס של החיים, ולא את הטבע האלים", כהגדרתה.
תגובת המבקרים

בספרו ייטס, מבקר הספרות הרולד בלום מתאר את השיר כשיר נפלא, אך אמנם תיאטרלי. תוך שהוא מצביע על כך שהבית השני הוא החלק היחיד של השיר הזה אשר נכשל בהשגת המטרה, אותה כינה טירוף "פסאודו-סוויפטיאני". ונדלר נותנת גם היא את תגובתה שלה, באומרה על הבית השני, כי העובדה היא שהוא הבית היחיד שיש בו הפסקות בין השורות, כמו גם חוסר ההתאמה של צורתו ביחס לבתים האחרים. בלום, לעומתה, משתמש בבעיה הטמונה בבית השני של השיר ואף מדגיש כדי להראות שבשיר ישנם פגמים שאינם קיימים ביצירות אחרות שייטס כתב באותה תקופה וטוען כי בעוד שהשיר מייצג ניסיון כן של המשורר, "העוצמתיות חסרה בו".
הפניות

Bloom, Harold. Yeats. Oxford University Press, 1972 ISBN 978-0-19-501603-1.
Bornstein, George. "Yeats and Romanticism". The Cambridge Companion to W. B. Yeats. Ed Majorie Howes, John Kelly.Cambridge University Press, 2006 ISBN 978-0-521-65089-2.
Bushrui, Suheil B. and Tim Prentki. An International Companion to the Poetry of W.B. Yeats Rowman & Littlefield, 1990 ISBN 978-0-389-20905-8.
Finneran, Richard J. and George Mills Harper. "Notes". The Collected Works of W.B. Yeats, Volume X: Later Articles and Reviews: Uncollected Articles, Reviews, and Radio Broadcasts Written After 1900. Scribner, 2000 ISBN 978-0-684-80727-0.
Frye, Northrop. "The Top of the Tower: A Study of the Imagery of Yeats".Stubborn Structure. Methuen Young Books 1970 ISBN 978-0-416-07510-6
Jeffares, Norman. W.B. Yeats: Man and Poet. Macmillan, 1996 ISBN 978-0-312-15814-9.
Vendler, Helen.Our Secret Discipline: Yeats and the Lyric Form. Harvard University Press, 2007 ISBN 978-0-674-02695-7.
ביאורים

↑  הג'ייר (באנגלית: gyre), שצורתו היא צורת מעגל או חרוט, מופיע רבות בשיריו של ייטס והוא פותח כחלק מהמערכת הפילוסופית שהותוותה בספרו "חזון". בשלב הראשון, ייטס השתמש בשלבי הירח כדי לבטא את אמונתו שההיסטוריה מורכבת מעידני זמן, אך מאוחר יותר הסתמך על הג'ייר כדוגמה שימושית יותר. הוא בחר בדימוי של שני ג'יירס (ספירלות) השלובים זה בזה - אשר מבחינה חזותית נראים כשתי ספירלות חרוטיות מצטלבות - כדי לסמל את אמונתו הפילוסופית כי את כל התופעות ניתן לתאר במונחים של מעגלים מחזוריים.
הנשמה (או הציוויליזציה, העידן ההיסטורי, וכך הלאה) תנוע מהנקודה הקטנה ביותר של הספירלה לנקודה הגדולה ביותר, לפני שהיא תעבור לאורך הג'ייר הנגדי לו. למרות שזהו רעיון קשה לתפיסה בצורה מופשטת, לדימוי הזה יש לוגיקה כשהוא מיושם לגבי הגאות והשפל (waxing and waning) של עידן היסטורי ספציפי. כנ"ל לגבי התפתחות החיים האנושיים מנעורים לבגרות לגיל זקנה. סמל הג'יירס (ספירלות) השלובים זה בזה, חושף את אמונתו של ייטס בגורל ובדטרמיניזם היסטורי כמו גם את גישתו הרוחנית ביחס להתפתחות הנשמה, מאחר שלפי ייטס כל היצורים והאירועים חייבים להתפתח בהתאם לצורת החרוט. תוך שהוא משתמש בדימוי זה, ייטס כלל התייחסות בשיריו לכל מחשבתו הפילוסופית לגבי ההיסטוריה והספיריטואליות. The Symbolism of W. B. Yeats's poetry - The Symbol of the Spiral Gyre
הערות שוליים

↑  Finneran 2000 pp.392–393
↑  Jeffares 1996 p.255
1 2  Bushrui 1990 pp.70–71
↑  Bornstein p.28
↑  Vendler 1972 pp.80–81
↑  Vendler 1972 pp.81
↑  Frye 1970 p.273
↑  Vendler 1972 pp.85–86
1 2  Bloom 1972 pp.377–378
Casi Nada

Casi Nada (באנגלית: Almost Nothing, ובעברית: כמעט כלום) הוא סינגל שהוקלט על ידי הזמרת הקולומביאנית קרול ג'י, מתוך אלבום הבכורה שלה, Unstoppable. השיר יצא לאור ב-4 במרץ 2016, כסינגל הראשון מתוך האלבום.
השיר הגיע אל המקום השמיני במצעד השירים הטרופיים.
רקע וכתיבה

השיר נכתב על ידי קרול ג'י, דניאל אקוואריה, אנדי קליי, גבריאל רודריגז, גוסטבו אלברטו והקטור ריוורה. ב-2 במאי 2019, העניק איגוד תעשיית ההקלטות האמריקאי עבור השיר את מעמד הפלטינה הלטינית על סך מכירות של כ-60,000 עותקים.
הווידאו קליפ המלא שיצא עבור השיר פורסם לראשונה ב-18 במרץ 2016, וצבר כ-110 מיליון צפיות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הטרופיים | 8 |  |
|  ארצות הברית | מצעד שירי הפופ הלטיניים | 14 |  |
|  ארצות הברית | מצעד האירפליי הלטיני | 33 |  |
|  ספרד | PROMUSICAE | 90 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה (לטיני) | 60,000 |
הערות שוליים

↑  KarolGVEVO (2017-05-04), Karol G - A Ella, נבדק ב-2019-05-08
↑  Anonymous, Tropical Airplay, Billboard, ‏2016-07-02
↑  Karol G – Casi Nada (באנגלית), נבדק ב-2019-05-08
↑  Gold & Platinum, RIAA (באנגלית)
↑  KarolGVEVO (2016-03-18), Karol G - Casi Nada, נבדק ב-2019-05-08
↑  Gold & Platinum, RIAA (באנגלית)
| קרול ג'י |
| --- | --- | --- |
| דיסקוגרפיה • וידאוגרפיה • שירים | דיסקוגרפיה • וידאוגרפיה • שירים |  |
| אלבומי אולפן | Unstoppable • Ocean • KG0516 • Mañana Será Bonito |  |
| מיקסטייפים | Super Single • Mañana Será Bonito (Bichota Season) |  |
| סיבובי הופעות | Ocean World Tour • Bichota Tour • Strip Love Tour • Mañana Será Bonito Tour |  |
| ערכים קשורים | Universal Music Latin Entertainment |  |
| קרול ג'י – סינגלים |
| --- | --- | --- |
| Super Single | "Dime Que Si" • "Bajo Control" • "Gracias" • "Amor de Dos" • "Lloro Por Ti" • "Ricos Besos" • "Si Te Confieso" • "Ya No Te Creo" • "Te Lo Quiero Hacer" • "Dime" |  |
| Unstoppable | "Casi Nada" • "Muñeco de Lego" • "Hello" • "A Ella" • "Ahora Me Llama" • "Eres Mi Todo" • "La Dama" |  |
| Ocean | "Pineapple" • "Mi Cama" • "Culpables" • "Créeme" • "Punto G" • "Ocean" • "Love with a Quality" • "Dices Que Te Vas" |  |
| KG0516 | "Tusa" • "Ay, Dios Mío!" • "Bichota" • "Location" • "El Makinon" • "El Barco" • "200 Copas" |  |
| Mañana Será Bonito | "Provenza" • "Gatúbela" • "Cairo" • "X Si Volvemos" • "TQG" • "Mientras Me Curo del Cora" • "Amargura" |  |
| סינגלים אחרים | "En la Playa" • "Mi Mala" • "Mi Mala (Remix)" • "Tu Pum Pum" • "Princesa" • "Dicen" • "Calypso (Remix)" • "Dame Tu Cosita (Remix)" • "Secreto" • "Hijoepu*#" • "China" • "Follow" • "X" • "Caramelo (Remix)" • "Don't Be Shy" • "Sejodioto" • "No Te Deseo El Mal" • "Friki" • "Mamiii" • "Un Viaje" • "La Vida Es Una" |  |
| --- | --- |
בקרת זהויות :  MusicBrainz release group: 91dec410-2a8b-4336-922e-c7342618d6e2
C,XOXO

C,XOXO הוא אלבום האולפן הרביעי של הזמרת-יוצרת האמריקאית קמילה קביו. האלבום יצא לאור ב-28 ביוני 2024, בהוצאת חברות התקליטים אינטרסקופ רקורדס וגפן רקורדס.
רקע והכרזה

בספטמבר 2022, לאחר צאת אלבום האולפן השלישי של קביו, Familia שיצא באותו השנה, הוכרז שקביו עזבה את חברת התקליטים שלה אפיק רקורדס והוחתמה בחברת הקליטים באינטרסקופ רקורדס חברת בת של יוניברסל מיוזיק גרופ.
קביו התארחה בראיון של אלכסנדרה קופר מ-"Call Her Daddy", שם חשפה שהאלבום שלה "באמת יושבת בחוסר הנוחות של דברים ומבינה שלא תהיה תשובה מסודרת בקופסה", הסביר עליה קביו. גישה לאלבום. "אני מרגישה חזקה בדרכים האלה, חלשה בדרכים האלה, ואין כאן תשובה ברורה אמיתית". לאחר מכן היא הוסיפה כי "אבל תהליך האלבום היה מסע כזה. זה התחיל בכך שהייתה לי כוונה לחזור לאיך שזה התחיל בשבילי, שזה פשוט לשבת עם עצמי ולחזור באמת לתשוקה הראשונה של כתיבת שירים. מתחרפנת על רפרנסים ואמנים ושירה - מה שלא יהיה - ובאמת מנצלת את זה."
בראיון לקידום הסינגל "I Luv It" עם זיין לאו מאפל מיוזיק, קביו פתחה כיצד משתפי הפעולה של C,XOXO אל גווינצ'ו וג'ספר האריס עזרו לה להוביל יציאה קולית מעבודתה הקודמת. "אני כן מרגישה שאני מוזרה, וזו המוזיקה שאני אוהבת, וזו המוזיקה שאני הכי גאה לעשות בה. אני חושבת שהרבה פעמים זה מגיע למציאת אנשים שהם גם מוזרים, ושל ג'ספר. מוזר, גווינצ'ו מוזר, ואני חושבת ששלושתנו הצלחנו לשמור את זה בתוך הבועה הזו של כאילו, אנחנו לא נותנים פ---, ואנחנו פשוט הולכים לעשות מה שאנחנו חושבים שהוא אש."
ב-6 במאי, הכריזה קביו על צאת אלבום האולפן הרביעי שלה C, XOXO, שיצא לאור ב-28 ביוני 2024. שם האלבום נחשף לראשונה על ידי מגזין בילבורד.
ב-31 באוגוסט קביו הכריזה על הוצאת מהדורה מורחבת לאלבום, שתצא לאור ב-6 בספטמבר 2024 ותכלול שיר חדש בשם "Godspeed". קביו שיתפה טיזר לשיר החדש באינסטגרם עם הכיתוב: "אני מאחלת לך כל טוב, אבל רחוק ממני", מה שמעיד על אפשרות שהשיר עוסק בפרידה.
סינגלים

הסינגל המוביל של האלבום "I Luv It" בהשתתפות הראפר האמריקאי, פלייבוי קרטי, יצא לאור ב-27 במרץ 2024. קביו ביצעה את "I Luv It" בלייב בפעם הראשונה, יחד עם הזמרת לנה דל ריי בערב הפתיחה של סוף השבוע השני בפסטיבל קואצ'לה 2024, שהיא גם הופעת הבכורה שלה בקואצ'לה עצמה.
ב-8 במאי 2024, הכריזה קביו על צאת הסינגל השני "He Knows" בהשתתפות ליל נאז X, שיצא לאור ב-10 במאי.
ביקורות

האלבום ספג ביקורות על כך שהוא לכאורה מחקה את הסגנון של צ'ארלי XCX. קביו אמרה שהיא מעריצה של צ'ארלי XCX אך טענה שההשוואות נעשו עוד לפני שהאלבום יצא, מבלי להקשיב למוזיקה בפועל.
Bubblegum Bitch

| --- | --- |
 שיר בביצוע מרינה אנד דה דיימונדס
 מתוך האלבום Electra Heart
 יצא לאור:  27 באפריל 2012
 תאריך הקלטה:  2011
 סוגה:  אלקטרופופ • פופ פאנק • באבלגם
 אורך:  2:32
 חברת תקליטים:  679 • אטלנטיק
 כתיבה:  מרינה דיאמנדיס, ריק נואלס
 הפקה:  ריק נואלס, דין רייד
 
Bubblegum Bitch הוא שיר של הזמרת-יוצרת הוולשית מרינה דיאמנדיס, הידועה באופן מקצועי בשמה הפרטי, מרינה, ובשם הבמה שלה לשעבר, מרינה אנד דה דיימונדס. השיר יצא ב-27 באפריל 2012, כרצועת פתיחה באלבום האולפן השני שלה, Electra Heart. את השיר כתבו דיאמנדיס וריק נואלס, והפיקו נואלס ודין רייד. על אף שמעולם לא יצא כסינגל, נכנס השיר למצעדי סינגלים שונים, לאחר שצבר הצלחה מחודשת בפלטפורמת המדיה החברתית טיקטוק בתחילת 2021, ואף הוסמך במרץ לתואר זהב בארצות הברית, ובספטמבר לתואר כסף בבריטניה.
רקע

השיר נכתב על ידי דיאמנדיס וריק נואלס ביוני 2011, בסנטה מוניקה, קליפורניה, בהשראת הספר "Bubblegum: The History of Plastic Pop", שנכתב על ידי העיתונאי הבריטי, ניק בראונלי. כדיברה על השיר בראיון, אמרה מרינה אמרה שזו "אולי" הרצועה האהובה עליה מהאלבום, ותיארה אותו כ"שיר מהנה וחצוף" שהיה מאוד מספק לכתוב; כתיבת הבתים של השיר ארכה כעשר דקות, אם כי השיר כולו נבנה במשך תקופה של שלושה חודשים. מרינה הביעה את התעניינותה בהוצאת השיר כסינגל ב-2012, אבל היא הסבירה שהיא לא יכולה לעשות זאת בעקבות הכותרת הוולגרית, שאינה ידידותית לרדיו; "יש שירים שנשמעים כמו סינגלים, אבל אתה לא יכול להוציא אותם", הסבירה בראיון ל-PopJustice. לאחר התפרסמות השיר ב-2021, בעת שקידמה את אלבום האולפן החמישי שלה, Ancient Dreams in a Modern Land, אמרה מרינה כי חברת התקליטים שלה, אטלנטיק רקורדס, רצתה שהיא תצלם קליפ לשיר, אבל היא סירבה להצעה והסבירה שהיא "לא יכולה לחזור לעבר".
ביקורות

בצאתו, זכה השיר לביקורות מעורבות ממבקרי המוזיקה. אלכסיס פטרידיס מהגרדיאן השווה את מילות פתיח השיר ל-"נבואת 'אני אהיה ענקית' שמגשימה את עצמה", שהייתה באלבומה הראשון של ליידי גאגא, The Fame. ג'יימס קריסטופר מ-AllMusic שיבח את "קולה האופראי המהדהד" של מרינה, ותיאר את הרצועה כ"עקשנית". עם זאת, אמילי מקאי מ-The Quietus תיארה את שם השיר ומילותיו כ"מביכים".
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  יוון | IFPI Greece | 98 |  |
|  ליטא | AGATA | 89 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
| הממלכה המאוחדת (BPI) | זהב | 400,000 |
סיכום
| בכל העולם | — | 900,000 |
היסטוריית יציאות לאור

| אזור | תאריך | פורמט | חברת תקליטים | מקור |
| --- | --- | --- | --- | --- |
| עולם | 27 באפריל 2012 | הורדה דיגיטלית • הזרמת מוזיקה | 679 Artists |  |
Bad Reputation (שיר)

"Bad Reputation" הוא שיר רוק של ג'ואן ג'ט אשר יצא כסינגל מאלבום האולפן הראשון שלה באותו השם מ-1980. היה זה גם סינגל הבכורה שלה כאקט סולו.
רקע

ג'ט כתבה את השיר בשיתוף עם המפיק המוזיקלי קני לגונה, שהפיק את אלבום הבכורה שלה ועזר לה לפתח את קריירת הסולו שלה, אחרי שהלהקה שלה, The Runaways, התפרקה. לג'ט יצא שם כרוקיסטית פרועה בימיה עם להקה זו, וכשהיא ולגונה ניסו לעניין חברות תקליטים באלבום סולו של ג'ט, הם קיבלו סירובים מוחלטים, כאשר במקרה אחד אפילו אמרו שהיא "מופרעת מידי, כמו הפאנקיסטים והנאצים". בתגובה, כתבו ג'ט ולגונה את השיר על "השם הרע" שלה - "Bad Reputation".
לגונה וג'ט הוציאו את אלבום הבכורה של ג'ט, Joan Jett, בהוצאה עצמית, ולאחר שהאלבום הוכיח את עצמו, חברת התקליטים Boardwalk Records הוציאה גרסה מחודשת של האלבום, הפעם בשם Bad Reputation.
עם שיר זה, ג'ט יצאה בהצהרה חזקה נגד תפקידי מגדר מסורתיים, ומיצבה את עצמה כרוקיסטית עצמאית. לדברי לגונה, היה הדבר רדיקלי ביותר, מכיוון שהיא הייתה כמעט היחידה בשטח, בוודאי עם רמה כלשהי של הצלחה מסחרית, שהתנהלה ללא כל התייחסות למצופה ממנה כאישה.
הצלחת השיר

עוד בשלב של ההוצאה העצמית, תחנת רדיו אחת בניו יורק, WNEW, התחילה להשמיע את השיר, שנקלט עד מהרה וזכה להשמעות בתחנות נוספות. השיר כלל לא היה מתוכנן לצאת כסינגל ולא היה בין השירים שביקשו תחילה להשמיע. למעשה, על אף שהשיר הפך לשיר ההיכר של ג'ט, הוא מעולם לא יצא כסינגל בארצות הברית. הפופולריות של השיר, כמו גם המכירות היחסית טובות של האלבום על ידי לגונה והצוות התומך בג'ט, שכנעו את Boardwalk Records שמדובר באלבום שכדאי להם להנפיק.
ב-2009, נמנה השיר כמספר 29 ברשימת שירי הרוק הכבד הגדולים של כל הזמנים של ערוץ המוזיקה VH1. היה זה הדירוג הגבוה ביותר של אישה ברשימה.
בתרבות הפופולרית

ב-1999, נבחר השיר כשיר הנושא של סדרת הטלוויזיה של NBC,‏ Freaks And Geeks.
סרטים בהם השיר מושמע כוללים את שרק, Wonderland, קינגפין, Baby Mama, קיק אס, ו-10 דברים שאני הכי שונאת אצלך.
לוחמת הMMA רונדה ראוזי משתמשת בשיר כשיר הכניסה שלה.
קליפ

הקליפ נעשה ב-1982 לאחר ההצלחה העצומה של הקליפ של "אני אוהב רוקנרול". הווידאו, בבימויו של דייוויד קרוקט, מתאר את 23 חברות התקליטים אשר דחו את אלבום הסולו הראשון של ג'ט, ועלייתה לראשי המצעדים עם יציאתו. קני לגונה, מייסד שותף של Blackheart Records, משתתף בהופעת קמע כמנהל בחברת האחים וורנר.
רשימת השמעה

| סינגל בהוצאת Ariola Records, גרמניה> מס' | סינגל בהוצאת Ariola Records, גרמניה> שם | סינגל בהוצאת Ariola Records, גרמניה> כותב(ים) | סינגל בהוצאת Ariola Records, גרמניה> משך | סינגל בהוצאת Ariola Records, גרמניה>  | סינגל בהוצאת Ariola Records, גרמניה>  | סינגל בהוצאת Ariola Records, גרמניה>  | סינגל בהוצאת Ariola Records, גרמניה>  | סינגל בהוצאת Ariola Records, גרמניה>  | סינגל בהוצאת Ariola Records, גרמניה>  |
| --- | --- | --- | --- | --- | --- | --- | --- | --- | --- |
| 1. | Bad Reputation (A-side)   | ג'ט, לגונה, קופרסמית, קורדל | 2:48 |  |  |  |  |  |  |
| 2. | You Don't Know What You've Got (B-side)   | ג'ט, לגונה, קורדל | 3:42 |  |  |  |  |  |  |
| משך כולל: | משך כולל: | משך כולל: | 6:10 |  |  |  |  |  |  |
נתוני מכירות

| אזור | הסמכה | יחידות/מכירות |
| --- | --- | --- |
| ארצות הברית (RIAA) | זהב | 500,000* |
*נתוני מכירות מבוססים על הסמכה לבד
גרסת אבריל לאבין

"Bad Reputation" הוקלט על ידי הזמרת הקנדית אבריל לאבין עבור וידאו מונטאז' שהוקרן בסיבוב ההופעות שלה Best Damn Tour. הקלטת האולפן של הקאבר נכלל מאוחר יותר במהדורת דלוקס של אלבום האולפן הרביעי שלה להתראות ערש ובמהדורה היפנית של אלבומה החמישי בכותרת עצמית. היא תרמה את גרסת הקאבר שלה לסרט האנימה One Piece Film: Z. השיר יצא כאחד משני שירים בסינגל פרומו לסרט ביפן. הוא זכה להשמעה כבדה ברדיו ביפן, והגיע למספר 8 במצעד יפן הוט 100.
גרסת אבריל לאבין > רשימת השמעה

| סינגל - דיסק פרומו לסרט אנימה ביפן> מס' | סינגל - דיסק פרומו לסרט אנימה ביפן> שם | סינגל - דיסק פרומו לסרט אנימה ביפן> משך | סינגל - דיסק פרומו לסרט אנימה ביפן>  | סינגל - דיסק פרומו לסרט אנימה ביפן>  | סינגל - דיסק פרומו לסרט אנימה ביפן>  | סינגל - דיסק פרומו לסרט אנימה ביפן>  | סינגל - דיסק פרומו לסרט אנימה ביפן>  | סינגל - דיסק פרומו לסרט אנימה ביפן>  | סינגל - דיסק פרומו לסרט אנימה ביפן>  |
| --- | --- | --- | --- | --- | --- | --- | --- | --- | --- |
| 1. | How You Remind Me  | 4:05 |  |  |  |  |  |  |  |
| 2. | Bad Reputation  | 2:42 |  |  |  |  |  |  |  |
| משך כולל: | משך כולל: | 6:47 |  |  |  |  |  |  |  |
גרסת אבריל לאבין > מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  יפן | יפן הוט 100 | 8 |  |
גרסת אבריל לאבין > נתוני מכירות

| אזור | הסמכה | מכירות |
| --- | --- | --- |
| יפן (RIAJ) | זהב | 100,000^ |
^מכירות על סמך הסמכה בלבד
הערות שוליים

↑  "spreadit.org music". אורכב מ-המקור ב-12 בפברואר 2009. {{cite web}}:  (עזרה)
↑  "Joan Jett and Blackhearts's Greatest Hits". אורכב מ-המקור ב-2017-02-09. נבדק ב-2018-09-19.
↑  "American single certifications – Joan Jett – Bad Reputation". Recording Industry Association of America.
↑  "Canadian Singer Avril Lavigne Contributes One Piece Film Z Themes". Anime News Network. 2012-10-17.
↑  "Avril Lavigne – How You Remind Me". Discogs.
↑  Hot 100｜JAPAN Charts｜Billboard JAPAN
↑  "一般社団法人 日本レコード協会". Riaj.or.jp (in Japanese).
| אבריל לאבין |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | Let Go • Under My Skin • The Best Damn Thing • Goodbye Lullaby • Avril Lavigne • Head Above Water • Love Sux |  |
| אלבומי הופעה | My World • Greatest Hits |  |
| אלבומי אוסף | B-Sides |  |
| אלבומי וידאו | Avril Lavigne: My World • Bonez Tour 2005: Live at Budokan • The Best Damn Tour: Live in Toronto |  |
| סינגלים | "Complicated" • "Sk8er Boi" • "I'm with You" • "Losing Grip" • "Mobile" • "Don't Tell Me" • "My Happy Ending" • "Nobody's Home" • "He Wasn't" • "Fall to Pieces" • "Keep Holding On" • "Girlfriend" • "When You're Gone" • "Hot" • "The Best Damn Thing" • "Alice" • "What the Hell" • "Smile" • "Wish You Were Here" • "Here's to Never Growing Up" • "Rock n Roll" "Let Me Go" • "Hello Kitty" • "Give You What You Like" • "Fly" • "Head Above Water" • "Tell Me It's Over" • "Dumb Blonde" • "I Fell in Love with the Devil" • "We Are Warriors" • "Bite Me" • "Love It When You Hate Me" |  |
| שירים אחרים | "I Always Get What I Want" • "Take Me Away" • "Push" • "Bad Reputation" • "How You Remind Me" • "Bad Girl" • "Flames" |  |
| סיבובי הופעות | Try To Shut Me Up Tour • Bonez Tour • The Best Damn World Tour • The Black Star Tour • The Avril Lavigne Tour  • Head Above Water Tour |  |
2012 במוזיקה

| 0 | 1 | 2 | 3 |
| --- | --- | --- | --- |
|  |  | 2012  במוזיקה |  |
< · 2010 · 2011 — 2012 — 2013 · 2014 · >
כל ערכי השנים במוזיקה במאה ה-20 · כל ערכי השנים במוזיקה במאה ה-21 · פורטל המוזיקה
בערך זה מצוינים אירועים שהתרחשו במהלך שנת 2012 ונוגעים לעולם המוזיקה.
אירועים בולטים: בעולם

הזמרת אטה ג'יימס הולכת לעולמה בגיל 73
הזמר קווין ריצ'רדסון חוזר ללהקת הבנים בקסטריט בויז
הראפר סנופ דוג משנה את שמו לסנופ ליון
בלינק-182 יוצאת לסיבוב הופעות לכבוד 20 שנים ללהקה
מיניסטרי מתאחדת בפסטיבל ואקן, בגרמניה
המאנקיז מצרפת בחזרה את מייקל נסמית' לסיבוב הופעות
האלבום Red של הזמרת טיילור סוויפט נמכר ב-1.2 מיליון עותקים בשבוע הראשון שלו
המנצח הבריטי ממוצא איטלקי, אנטוניו פאפאנו, מקבל תואר אבירות ממלכת אנגליה
להקת הבנים וסטלייף מבצעת את הופעת הפרידה שלהם בקרוק פארק שבדבלין, אירלנד
הלהקה האפגן ויגז חוזרת לפעילות לאחר 6 שנות הפסקה
אירועים בולטים: ישראל

מדונה פותחת את סיבוב ההופעות הבינלאומי שלה "MDNA Tour", בהופעה באצטדיון רמת גן, ישראל
להקת הכל עובר חביבי חוזרת לסיבוב הופעות בשם "געגועים לנעמי שמר", בהפקה מוזיקלית של אסף אמדורסקי
תוכנית המציאות The Voice ישראל עולה לאוויר בערוץ 2 במסגרת שידורי רשת
הזמרת ריף כהן חותמת על חוזה עם AZ Records (שלוחה של חברת יוניברסל) על חוזה אמן בינלאומי
חברת התקליטים פונוקול נרכשת על ידי יוניסל פתרונות סלולריים מתקדמים בע"מ ומשנה את שמה ל"פונוקול החדשה 2012 בע"מ"
הזמר מוריסי מגיע להופעה בישראל ומקבל את מפתח העיר תל אביב מיידי רון חולדאי
אירועים בולטים: ישראל > הופעות של אמנים בינלאומיים שהתקיימו בארץ באותה שנה

|  | להקה\ אמן | מיקום | כמות קהל | מסגרת |
| --- | --- | --- | --- | --- |
| 1 | מדונה | אצטדיון רמת גן, רמת גן | 33,000 | הופעה |
| 2 | רד הוט צ'ילי פפרס | פארק הירקון, תל אביב | 50,000 | הופעה |
| 3 | גאנז נ' רוזס | פארק הירקון, תל אביב | 10,000 | פסטיבל סאמרוק |
| 4 | אגלי קיד ג'ו | פארק הירקון, תל אביב | 4,000 | פסטיבל סאמרוק |
| 5 | מוריסי | גני התערוכה, תל אביב | 5,000 | הופעה |
| 6 | סימפל פלן | היכל נוקיה, תל אביב | 700 | הופעה |
| 7 | סקורפיונז | היכל נוקיה, תל אביב |  | הופעה |